Ide rengeteg dolgot lehetne felsorolni, de kettőt feltétlen szükséges kiemelni:
A legalább kétrétegű üvegezéssel rendelkező nyílászárók tokmérete (beépítési mélysége) 72 mm, így ahhoz, hogy egy síkba kerüljenek az ablakok, ajtók a falakkal a beépítési mélységnél vastagabb panelra van szükség, ellenkező esetben vagy kifelé vagy befelé kilóg a nyílászáró, ami esztétikailag nem megengedhető egy prémium minőségű garázsnál.
Nyilván az esztétika mellett legalább ugyan olyan fontos a hőszigetelés: Összehasonlításképpen a 60 mm vastag szendvicspanel hőátbocsátási tényezője 0,37 W/m2K, míg a 80 mm vastag szendvicspanelé 0,28 W/m2 K.
Érdemes megemlíteni még, hogy egy 30 cm vastag N+F téglafalnak 5 cm-es EPS szigeteléssel 0,31 W/m2K az U-értéke, tehát ennél is jobb értékkel rendelkezik a 8 cm-es szendvicspanel.